PTTGC ออกหุ้นกู้ 4 ชุด วงเงิน 3 หมื่นลบ. ชูดอกเบี้ยสูง 3.29% ขายสถาบัน-รายใหญ่
PTTGC ออกหุ้นกู้ 4 ชุด วงเงิน 3 หมื่นลบ. ชูดอกเบี้ยสูง 3.29% ขายสถาบัน-รายใหญ่ เพื่อนำเงินไปชำระคืนเงินกู้-รองรับการดำเนินธุรกิจ
PTTGC ออกหุ้นกู้ 4 ชุด วงเงิน 3 หมื่นลบ. ชูดอกเบี้ยสูง 3.29% ขายสถาบัน-รายใหญ่ เพื่อนำเงินไปชำระคืนเงินกู้-รองรับการดำเนินธุรกิจ
25 ม.ค. 2565

บริษัท พีทีที โกลบอล เคมิคอล จำกัด (มหาชน) หรือ PTTGC เปิดเผยว่า บริษัทฯ ได้ดำเนินการออกและเสนอขายหุ้นกู้ประเภทไม่ด้อยสิทธิ ไม่มีประกัน จำนวนรวมทั้งสิ้น 30,000 ล้านบาท ให้แก่ผู้ลงทุนสถาบัน และผู้ลงทุนรายใหญ่ ซึ่งหุ้นกู้ดังกล่าว แบ่งเป็น 4 ชุด ได้แก่ 1.หุ้นกู้อายุ 5 ปี จำนวน 14,000 ล้านบาท มีอัตราดอกเบี้ยคงที่ 2.13% ต่อปี,2.หุ้นกู้อายุ 7 ปี จำนวน 2,000 ล้านบาท มีอัตราดอกเบี้ยคงที่ 2.65% ต่อปี,3.หุ้นกู้อายุ 10 ปี จำนวน 2,000 ล้านบาท มีอัตราดอกเบี้ยคงที่ 3.05% ต่อปี และ 4.หุ้นกู้อายุ 12 ปี จำนวน 12,000 ล้านบาท มีอัตราดอกเบี้ยคงที่ 3.29% ต่อปี
ทั้งนี้หุ้นกู้ดังกล่าวได้รับการจัดอันดับความน่าเชื่อถือจากบริษัท ฟิทช์ เรตติ้งส์ (ประเทศไทย) จำกัด ที่ระดับ AA+ โดยเงินที่ได้รับจากการออกและเสนอขายหุ้นกู้ครั้งนี้ บริษัทฯจะนำไปใช้เพื่อชำระคืนเงินกู้ หรือหุ้นกู้สกุลเงินเหรียญสหรัฐฯ ที่ครบกำหนดในเดือนก.ย. 65 และชำระคืนเงินกู้ก่อนกำหนด รวมถึงเพื่อใช้เป็นเงินทุนหมุนเวียน เพื่อรองรับการดำเนินธุรกิจทั่วไป